**Anexa 3**

**Documente obligatorii la momentul contractarii cererilor de finantare in cadrul Prioritatii de investitii 5.1 – Conservarea, protejarea, promovarea si dezvoltarea patrimoniului natural si cultural**

1. **Certificat de atestare fiscală, referitor la obligațiile de plată la bugetul local și bugetul de stat, în original**

Certificatul de atestare fiscală trebuie să fie în termen de valabilitate şi trebuie să dovedească faptul că solicitantul a achitat obligaţiile de plată nete către bugetul de stat și respectiv bugetul local în ultimul an calendaristic / în ultimile 6 luni, în cuantumul stabilit de legislaţia în vigoare.

În cazul parteneriatelor toţi membrii parteneriatului vor prezenta acest document.

1. **Certificat de cazier fiscal, în original**

Certificatul de cazier fiscal trebuie să fie în termen de valabilitate.

În cazul parteneriatelor toţi membrii parteneriatului vor prezenta acest document.

1. **Acordul de parteneriat revizuit, dacă au intervenit modificări precum şi hotărârile de aprobare ale Acordului de parteneriat, în copie conformă cu originalul**
2. **Declarației de eligibilitate actualizată, în original**
3. **Declaraţia reprezentantului legal prin care se certifică faptul că pe parcursul procesului de evaluare şi selecţie au fost/nu au fost înregistrate modificări asupra unora sau a tuturor documentelor depuse la cererea de finanţare (acolo unde este cazul) – Anexa Model G din Ghidul general, în original**
4. **Acte constitutive/statut ale solicitantului şi/sau partenerilor, dacă există modificări, în copie conformă cu originalul**
5. **Actualizări ale documentelor referitoare la proprietatea/administrarea/concesiunea obiectivului de patrimoniu şi/sau terenului, dacă este cazul, în copie conformă cu originalul**

În cazul în care sunt modificări asupra documentelor privind dreptul de proprietate/concesiune/administrare ce pot afecta eligibilitatea și implementarea proiectului, acestea se vor anexa la documentația de contractare. Aceste documente pot fi acte adiționale la contractele de concesiune.

De asemenea, se vor solicita Extrase de Carte funciară **actualizate**, emise cu maxim 30 de zile înainte de data depunerii documentelor la sediul ADR pentru dovedirea îndeplinirii criteriilor de eligibilitate la momentul contractării.

1. **Plan de situație a imobilelor - planşă pe suport topografic vizat de Oficiul de cadastru și publicitate imobliară teritorial, întocmit în conformitate cu prevederile Legii 50/1991 cu modificările și completările ulterioare** **, în copie conformă cu originalul.**

Documentul va avea obligatoriu cu viza Oficiului de cadastru și publicitate imobiliară.

Acest document se solicită doar pentru proiectele ce presupun lucrări pentru care este necesară obținerea Autorizației de construire.

1. **Hotărârea de aprobare a proiectului în conformitate cu ultima forma a bugetului rezultat în urma etapei de evaluare şi selecţie**
   * pentru unităţi administrativ teritoriale: Hotărârea Consiliului local / Consiliului Judeţean / Consiliile Locale ale sectoarelor Municipiului Bucureşti / Consiliului General al Municipiului Bucureşti de aprobare a proiectului, a cheltuielilor legate de proiect şi a Acordului de parteneriat (dacă este cazul)
   * pentru autorităţi ale administraţiei centrale : Ordin / hotărâre/ decizie de aprobare a proiectului şi a cheltuielilor legate de proiect şi a Acordului de parteneriat emise de ordonatorul principal de credite (dacă este cazul)
   * pentru unităţi de cult : Hotărârea organelor de conducere a unităţii de cult, de aprobare a proiectului şi a cheltuielilor legate de proiect şi a Acordului de parteneriat (dacă este cazul), în conformitate cu prevederile statutelor sau canoanelor cultelor recunoscute în România
   * pentru ONG-uri: Hotărârea Adunării Generale a Asociaţilor / Consiliului Director de aprobare a proiectului, a cheltuielilor legate de proiect şi a Acordului de parteneriat (unde este cazul).

În hotărârile menţionate, trebuie să fie incluse toate cheltuielile pe care solicitantul trebuie să le asigure pentru implementarea proiectului (contribuţia la cheltuielile eligibile, cheltuielile neeligibile şi conexe, dacă este cazul), inclusiv asigurarea resurselor financiare necesare implementării optime a proiectului în condiţiile rambursării/decontării ulterioare a cheltuielilor din instrumente structurale.

1. **Modificări asupra Devizului general în conformitate cu ultima forma a bugetului rezultat în urma etapei de evaluare și selecție, dacă este cazul**
2. **Alte documente actualizate, dacă este cazul (de exemplu: documente statutare).**